รัฐบาลไทย-ข่าวทำเนียบรัฐบาล-นายกฯ ตรวจติดตามสถานการณ์น้ำ อ.พรหมพิราม พิษณุโลก ย้ำดูแลประชาชนให้มีน้ำเพียงพออุปโภคบริโภค สั่งการผู้ว่าฯ ตรวจสอบหาพื้นที่เหมาะสมทำแก้มลิงเพิ่ม
วันเสาร์ที่ 14 ตุลาคม 2566
14/10/2566
นายกฯ ตรวจติดตามสถานการณ์น้ํา อ.พรหมพิราม พิษณุโลก ย้ําดูแลประชาชนให้มีน้ําเพียงพออุปโภคบริโภค สั่งการผู้ว่าฯ ตรวจสอบหาพื้นที่เหมาะสมทําแก้มลิงเพิ่ม
นายกฯ ตรวจติดตามสถานการณ์น้ํา อ.พรหมพิราม พิษณุโลก ย้ําดูแลประชาชนให้มีน้ําเพียงพออุปโภคบริโภค สั่งการผู้ว่าฯ ตรวจสอบหาพื้นที่เหมาะสมทําแก้มลิงเพิ่ม เพื่อรองรับน้ําฤดูฝน-กักเก็บน้ําใช้ฤดูแล้ง ขับเคลื่อนนโยบายรัฐบาล “ไม่ท่วมไม่แล้ง” ให้เกิดผลแท้จริง
วันนี้ (14 ต.ค. 66) เวลา 14.15 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ ตรวจเยี่ยมและติดตามสถานการณ์น้ํา ณ บริเวณประตูระบายน้ําทุ่งสาน องค์การบริหารส่วนตําบลหอกลอง อ.พรหมพิราม จ.พิษณุโลก เพื่อพูดคุยปัญหาการระบายน้ํา และการวางแผนเพิ่มสถานีสูบน้ํา เพื่อบรรเทาความเดือดร้อนและลดความเสียหายต่อชีวิตและทรัพย์สินของประชาชนในพื้นที่ นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรับทราบรายงานสภาพปัญหาบริเวณพื้นที่ทุ่งสาน อ.พรหมพิราม จากนายวรพจน์ เพชรนรชาติ ผู้อํานวยการสํานักงานชลประทานที่ 3 ว่า พื้นที่ลุ่มต่ําทุ่งสาน ต.หอกลอง ต.ดงประคํา ต.พรหมพิราม อ.พรหมพิราม อยู่ในพื้นที่ชลประทานของโครงการส่งน้ําและบํารุงรักษาเขื่อนนเรศวร กรมชลประทาน มีพื้นที่โครงการรวม 95,000 ไร่ ซึ่งมีพื้นที่ลุ่มต่ําทุ่งสานที่ประสบปัญหาอุทกภัยเป็นประจําทุกปี ประมาณ 52,000 ไร่ เนื่องจากพื้นที่มีระดับต่ํา รองรับน้ํารวมทั้งปริมาณฝนตกชุกในพื้นที่ และมีปริมาณน้ําหลากจากพื้นที่ตอนบนของ อ.วัดโบสถ์ จ.พิษณุโลก และ จ.อุตรดิตถ์ ด้านทิศตะวันออก และปริมาณน้ําจากพื้นที่ตอนบนทิศเหนือ บึงหล่ม-คลองคล้า-คลองมะหว้า-คลองโปร่งนก เข้าสู่พื้นที่ลุ่มต่ําทุ่งสาน ส่งผลให้การระบายน้ําในพื้นที่ โดยคลองโปรงนก (คลองระบายน้ํา DL.1) ผ่าน ปตร.ทุ่งสาน ในเขตโครงการ ที่ระบายลงสู่แม่น้ําแควน้อย ไม่สะดวกและไม่สามารถระบายน้ําได้ โดยเฉพาะในช่วงฤดูน้ําหลากที่แม่น้ําแควน้อยและแม่น้ําน่านมีระดับสูง พื้นที่การเกษตรประสบปัญหาอุทกภัยจากน้ําท่วมขังเป็นระยะเวลานาน (เดือนกันยายน-ธันวาคม) และเป็นประจําทุกปี โดยขอเสนอแนวทางการพัฒนาเพื่อเพิ่มประสิทธิภาพการระบายน้ําพื้นที่ลุ่มต่ําทุ่งสาน แบ่งเป็นระยะสั้น (1) ก่อสร้างอาคารระบายน้ํา (ปตร.) เพิ่ม 1 แห่ง จํานวน 1 ช่อง ขนาด 6.00 ม. x 6.00 ม. พร้อมสถานีสูบน้ําด้วยไฟฟ้าขนาด 3 ลบ.ม/วินาที จํานวน 2 เครื่อง (งปม. 120 ล้านบาท ปี 2569) (2) ปรับปรุงเพิ่มประสิทธิภาพอาคารชลประทานในคลอง PL.0 โครงการส่งน้ําฯ นเรศวร (งปม. 10 ล้านบาท ปี 2569) (3) เพิ่มประสิทธิภาพคลองระบายน้ําเลียบคลอง PL.0 ระยะทาง 15.20 กม. (งปม. 10 ล้านบาท ปี 2569) ระยะกลาง (4) คันกั้นน้ําเลียบคลองระบายน้ําคลองโปร่งนก (DL.1) ระยะทาง 9.40 กม. (งปม. 40 ล้านบาท ปี 2570) (5) เพิ่มศักยภาพการกักเก็บน้ําและกระจายน้ํา แก้มลิงบึงหล่ม(พื้นที่บึง 3,500 ไร่) ในเขต ต.ดงประคํา จ.พิษณุโลก และ ต.นาอิน อ.พิชัย จ.อุตรดิตถ์ โดยการขุดลอกบึงพื้นที่ 2,300 ไร่ กักเก็บน้ําได้ 10 ล้าน ลบ.ม.(งปม. 380 ล้านบาท ปี 2571-2572)
ทั้งนี้ ประโยชน์ที่ได้รับ คือมีเครื่องมือในการบริหารจัดการน้ํา (อุทกภัย) ได้อย่างมีประสิทธิภาพและเป็นระบบ เพิ่มประสิทธิภาพการส่งน้ําระบายน้ําในเขตโครงการส่งน้ําฯ นเรศวร ลดผลกระทบอุทกภัยพื้นที่การเกษตร 52,000 ไร่ เพิ่มแหล่งกักเก็บน้ํา (แก้มลิงบึงหล่ม) เพิ่มขึ้นประมาณ 10 ล้าน ลบ.ม. ป้องกันภัยแล้งและอุทกภัยอย่างยั่งยืน และการทําการเกษตร และการใช้ชีวิตของประชาชน มีความมั่นคงและปลอดภัยต่อชีวิตและทรัพย์สิน
โอกาสนี้ นายกรัฐมนตรีพบปะทักทายประชาชนที่มาต้อนรับอย่างเป็นกันเอง พร้อมพูดคุยถึงการดูแลประชาชนในพื้นที่ให้มีน้ําเพียงพอในการอุปโภคบริโภคด้านต่าง ๆ เช่น การทําธนาคารน้ําใต้ดินในการที่จะนําน้ําใต้ดินมาใช้ในฤดูแล้ง และสามารถช่วยไม่ให้น้ําท่วมได้ด้วย โดยจะมีการพิจารณาในพื้นที่ที่เหมาะสม รวมถึงความต้องการของประชาชนในพื้นที่ประกอบการพิจารณาด้วย เชื่อว่าจะสามารถช่วยแก้ปัญหาเรื่องน้ําอย่างยั่งยืนได้ สอดคล้องกับการขับเคลื่อนนโยบายรัฐบาล “ไม่ท่วมไม่แล้ง” ไปสู่การปฏิบัติให้เกิดผลแท้จริง
นายกรัฐมนตรีกล่าวถึงการเดินทางมาจังหวัดพิษณุโลกของนายกรัฐมนตรีมาพร้อมกับรัฐมนตรีที่เกี่ยวข้อง มาครบทุกคน รวมถึงนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ที่จะมาช่วยกันดูแลแก้ปัญหาให้กับประชาชน พร้อมย้ําปัญหาเรื่องน้ําเป็นเรื่องใหญ่ โดยเฉพาะพื้นที่ลุ่มต่ําในพื้่นที่จังหวัดพิษณุโลก ที่เมื่อฝนตกมามากทําให้เกิดน้ําท่วมได้ง่าย รวมถึงประตูระบายน้ํายังไม่เพียงพอ โดยนายกรัฐมนตรีได้สั่งการเจ้าหน้าที่ที่เกี่ยวข้อง ให้ดูแลพื้นที่สุ่มเสี่ยงและดูแลประชาชนอย่างเต็มที่ รวมทั้งได้สั่งการผู้ว่าราชการจังหวัด ตรวจสอบพื้นที่ หาพื้นที่ที่เหมาะสมสําหรับการทําแก้มลิงเพิ่ม เพื่อรองรับน้ําในฤดูฝน เพื่อลดผลกระทบจากปัญหาอุทกภัย รวมทั้งเป็นพื้นที่กักเก็บน้ําเอาไว้ใช้ในฤดูแล้ง พร้อมกันนี้นายกรัฐมนตรีได้มอบถุงยังชีพให้กําลังใจกับประชาชาชนที่ประสบอุทกภัยในพื้นที่ด้วย